D’fhoilsigh Rolf Baumgarten liosta a shaothair in uimhir speisialta chuimhneacháin de Celtica i 1976. Is iad na leabhair a tháinig óna pheann: eagrán, i gcomhpháirt le Mary E. Byrne, de Táin Bó Fraích, 1933: Serglige Con Culainn, 1941; The cycles of the kings, 1946; Early Irish literature, 1948; an léacht a thug sé i 1948, The archaism of Irish tradition, 1969; Early Irish society, 1954 in eagar aige don Chomhar Cultúra; Irish sagas, 1959, léachtaí Dáibhíseacha in eagar aige; Teach yourself Irish, 1961 i gcomhpháirt le Donncha Ó Cróinín; Lebor na cert. The book of rights, 1962; The Celtic realms, 1967 (i gcomhpháirt le Nora K. Chadwick); Catalogue of Irish manuscripts in the Franciscan Library, Killiney, 1969 (i gcomhpháirt le Cainneach Ó Maonaigh agus Pádraig de Brún); Stories from the Acallam, 1970; Celts and Aryans. Survivals of Indo-European speech and society, 1975. Chuir sé eagar ar ocht n-imleabhar de Celtica agus bhí ina stiúrthóir ar an Medieval and Modern Irish series.